Publication: Magyar Közlöny
Issue: MK-2002-130 (Year: 2002, Number: 130)
Era: 1990-2004
Section: törvényhozó lehetõségeként szereplõ kizárólagos feladatellátás, továbbá a kényszertagság valóban az alkotmányosság kerete között maradt-e.” [38/1997. (VII. 1.) AB határozat, ABH 1997, 249., 252.]
Paragraph Index: 160

törvényhozó lehetõségeként szereplõ kizárólagos feladatellátás, továbbá a kényszertagság valóban az alkotmányosság kerete között maradt-e.” [38/1997. (VII. 1.) AB határozat, ABH 1997, 249., 252.] Az alkotmányos vizsgálat esetenként szükséges voltát hangsúlyozta az Alkotmánybíróság a Magyar Orvosi Kamaráról szóló törvény felülvizsgálata során is. Kiemelte továbbá, hogy „a hibátlan köztestületi minõségbõl, a ’közfeladat’ meghatározásának alkotmányosságából még nem következik automatikusan a kényszertagság alkotmányossága”. Ez ugyanis aszerint bírálandó el, hogy „a kamarára rótt ’közfeladat’ szükségessé teszi-e a kötelezõ tagságot, és hogy a jogkorlátozás e célhoz képest arányos-e.” [39/1997. (VII. 1.) AB határozat, ABH 1997, 263., 274.] A köztestületi kötelezõ tagsági jogviszonyt vizsgálva az Alkotmánybíróság gyakorlata nem zárta ki, hogy „a köztestületi szabályok alkotmányosságának viszonyítási alapjai között az egyesülési szabadság is szerepelhessen”.

Source: https://magyarkozlony.hu/hivatalos-lapok/752a5a6f9e9d5e357975ed7aea86bee9718bac6d/dokumentumok/7b251fd2533b5fe57b496f301977e56b6cea2272/letoltes